த வயர் இதழிடம் பேசிய அக்தர் யூடியூபின் நடவடிக்கை தவறானது என்றும் தனிச்செய்தி நிருபர்களின் பலவீனத்தைக் காட்டுவதாகவும் கூறினார். “இதன் மூலம் என் பேச்சு சுதந்திரம் கட்டுப்படுத்தப்பட்டுவிட்டது,” என்ற அக்தர், தான் ஒரு பத்திரிகையாளர் என்றும் தன் வேலை வெறுப்பைப் பரப்புவது அல்ல என்றும் யூடியூபுக்குப் பல மெயில்களில் விளக்கம் அளித்தார். தன்னுடைய பல்வேறு வீடியோக்களின் யூடியூப் இணைப்புகளையும் காட்டினார். தன்னை பத்திரிகையாளராக மட்டும் பார்த்து அதன் அடிப்படையில் வீடியோவை மதிப்பீடு செய்யும்படி அவர் கோரினார். மறுபரிசீலனை செய்த பின்னரும் வீடியோக்கள் நெறிமுறைகளை மீறியதாகவே இருப்பதாக யூட்யூப் பதிலளித்தது. அதன் பின் சேனலின் அக்கவுண்டை இதுவரை மீட்க முடியவில்லை.